CELEX: 32014R0700
Language: lv
Date: 2014-06-24 00:00:00
Title: Komisijas Īstenošanas regula (ES) Nr. 700/2014 ( 2014. gada 24. jūnijs ), ar ko groza Īstenošanas regulu (ES) Nr. 686/2012 attiecībā uz ziņotāju dalībvalsti par darbīgo vielu dimetomorfu  Dokuments attiecas uz EEZ

25.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 184/8
            
         KOMISIJAS ĪSTENOŠANAS REGULA (ES) Nr. 700/2014
   (2014. gada 24. jūnijs),
   ar ko groza Īstenošanas regulu (ES) Nr. 686/2012 attiecībā uz ziņotāju dalībvalsti par darbīgo vielu dimetomorfu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 19. pantu,
   tā kā:
   
               (1)
            
            
               Komisijas Īstenošanas regula (ES) Nr. 686/2012 (2) atjaunošanas procedūras nolūkos sadala dalībvalstīm to darbīgo vielu novērtēšanu, kuru apstiprinājums beidzas 2018. gada 31. decembrī, ieceļot ziņotāju un otro ziņotāju par katru darbīgo vielu. Pēc pieteikuma iesniedzēja lūguma un vienojoties ar attiecīgajām dalībvalstīm, tiek uzskatīts par nepieciešamu mainīt ziņotāju dalībvalsti par dimetomorfu, tajā pašā laikā ievērojot līdzsvaru attiecībā uz atbildības un darba sadali starp dalībvalstīm. Atjaunošanas procedūras nolūkos no šā brīža dimetomorfa novērtēšana būtu jāuztic Nīderlandei.
            
         
               (2)
            
            
               Tāpēc attiecīgi būtu jāgroza Īstenošanas regula (ES) Nr. 686/2012.
            
         
               (3)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 686/2012 pielikumā ierakstu par darbīgo vielu dimetomorfu aizstāj ar šādu:
   
      
                  “Dimetomorfs
               
               
                  NL
               
               
                  DE”
               
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 24. jūnijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 309, 24.11.2009., 1. lpp.
   
   
      (2)  Komisijas 2012. gada 26. jūlija Īstenošanas regula (ES) Nr. 686/2012, ar ko atjaunošanas procedūras nolūkos dalībvalstīm sadala tādu darbīgo vielu novērtēšanu, kuru apstiprinājums beidzas ne vēlāk kā 2018. gada 31. decembrī (OV L 200, 27.7.2012., 5. lpp.).